CELEX: 62013CN0652
Language: el
Date: 2013-12-09 00:00:00
Title: Υπόθεση C-652/13: Αίτηση προδικαστικής αποφάσεως, την οποία υπέβαλε το Tribunale ordinario di Cagliari (Ιταλία) στις 9 Δεκεμβρίου 2013 — Ποινική δίκη κατά Mirko Saba

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/22
            
         Αίτηση προδικαστικής αποφάσεως, την οποία υπέβαλε το Tribunale ordinario di Cagliari (Ιταλία) στις 9 Δεκεμβρίου 2013 — Ποινική δίκη κατά Mirko Saba
   (Υπόθεση C-652/13)
   2014/C 112/27
   Γλώσσα διαδικασίας: η ιταλική
   
      Αιτούν δικαστήριο
   
   Tribunale ordinario di Cagliari
   
      Ποινική διαδικασία ενώπιον του αιτούντος δικαστηρίου κατά
   
   Mirko Saba
   
      Προδικαστικά ερωτήματα
   
   
               1)
            
            
               Έχουν τα άρθρα 49 και επόμ. και 56 και επόμ. ΣΛΕΕ καθώς και οι αρχές που συνήγαγε το Δικαστήριο της Ευρωπαϊκής Ένωσης στην απόφαση της 16ης Φεβρουαρίου 2012, συνεκδικασθείσες υποθέσεις C-72/10 και C-77/10, [Costa και Cifone, που δεν έχει ακόμη δημοσιευθεί στη Συλλογή], την έννοια ότι αντιτίθενται σε πρόσκληση για την υποβολή προσφορών με αντικείμενο την παραχώρηση αδειών με διάρκεια ισχύος μικρότερη των αδειών που είχαν παραχωρηθεί στο παρελθόν, ενώ ο εν λόγω διαγωνισμός προκηρύχθηκε προκειμένου να θεραπευτούν οι συνέπειες που απορρέουν από τον παράνομο αποκλεισμό ορισμένων επιχειρήσεων από τις προσκλήσεις για την υποβολή προσφορών;
            
         
               2)
            
            
               Έχουν τα άρθρα 49 και επόμ. και 56 και επόμ. ΣΛΕΕ καθώς και οι αρχές που συνήγαγε το Δικαστήριο της Ευρωπαϊκής Ένωσης στην ίδια απόφαση της 16ης Φεβρουαρίου 2012, συνεκδικασθείσες υποθέσεις C-72/10 και C-77/10, [Costa και Cifone, που δεν έχει ακόμη δημοσιευθεί στη Συλλογή], την έννοια ότι αντιτίθενται στο ότι η ανάγκη αναδιοργανώσεως του συστήματος δια της χρονικής συμπτώσεως της λήξεως ισχύος των αδειών παραχωρήσεως συνιστά επαρκή δικαιολογητικό λόγο της μειωμένης διάρκειας ισχύος των αδειών παραχωρήσεως, κατόπιν της προσκλήσεως για την υποβολή προσφορών, σε σχέση με τη διάρκεια των αδειών που είχαν παραχωρηθεί στο παρελθόν;